अतीक की हत्या के बाद बातों-बातों में कहा- धर्म की स्थापना के लिए अधर्म का नाश करना पड़ता है
; Bollywood Actress Kangana Ranaut Reaction On Atiq Ahmed And His Brother Murder - माफिया अतीक अहमद और उसके भाई अशरफ की बीती रात हत्या हो गई। अब इस पर कंगना रनोट ने बातों-बातों में रिएक्शन दिया हैं। कंगना ने अपने इंस्टाग्राम पर योगी आदित्यनाथ के साथ अपनी तस्वीर शेयर की है।
माफिया अतीक अहमद और उसके भाई अशरफ की बीती रात हत्या हो गई। अब इस पर कंगना रनोट ने बातों-बातों में रिएक्शन दिया है। कंगना ने अपने इंस्टाग्राम पर योगी आदित्यनाथ के साथ अपनी तस्वीर शेयर की है। उन्होंने लिखा है कि शास्त्रों के मुताबिक धर्म की स्थापना के लिए कभी-कभी अधर्म का नाश भी करना पड़ता है।
कंगना ने इसके साथ ही योगी की एक और तस्वीर शेयर करते हुए लिखा है कि आप लोग रोना बंद कीजिए। जाहिर है कि अतीक के बेटे असद के एनकाउंटर के बाद भी कंगना ने योगी की तारीफ की थी।
कंगना ने बिना नाम लिए बनाया मजाक
कंगना रनोट आए दिन देश के हालात और राजनीतिक मुद्दे पर बोलती नजर आती हैं। उन्होंने माफिया ब्रदर्स की हत्या के बाद एक साथ तीन पोस्ट शेयर किया है। पहले पोस्ट में उन्होंने लिखा, 'शास्त्र कहते हैं कि धर्म की स्थापना सिर्फ धर्म के पालन से नहीं होती, कभी-कभी धर्म की स्थापना के लिए अधर्म का नाश करना पड़ता है। अयोध्या में तपस्वी राजाओं की एक परंपरा है, जिन्होंने भारत का उद्धार किया है।'
कंगना ने इसके साथ ये भी लिखा, 'आप लोग रोना बंद कीजिए।' जाहिर है कि कंगना ने योगी के विरोधियों का बिना नाम लिए मजाक बनाया है।
'योगी जी ने मुझे अपनी बहन बताया था'
कंगना ने अपने दूसरे पोस्ट में लिखा, 'जब मैं पहली बार योगी जी से मिली थी तो उन्होंने कहा था, 'आप मेरी बहन हैं, अगर आपकी सुरक्षा संबंधित कोई समस्या हो तो मुझसे जरूर बताएं। ऐसे महान और सज्जन व्यक्तित्व योगी जी, आपका यश और कीर्ति समस्त विश्व में फैले।' कंगना ने योगी आदित्यनाथ का एक वीडियो भी शेयर किया है। इस वीडियो में योगी उन लोगों को चेतावनी देते दिख रहे हैं जो प्रदेश का माहौल खराब करते हैं।'
असद के एनकाउंटर के बाद लिखा- मेरे भाई जैसा कोई नहीं
ऐसा पहली बार नहीं है कि कंगना ने योगी की तारीफ की हो। अभी तीन दिन पहले 13 अप्रैल को अतीक के बेटे असद के एनकाउंटर के बाद उन्होंने सोशल मीडिया पर लिखा था कि उनके भाई जैसा इस दुनिया में कोई नहीं है। असद वो शख्स था जिसने दो निर्दोष लोगों की जान ले ली थी। उसके एनकाउंटर की खबर के बाद से ही हर जगह इसकी चर्चा होने लगी। कुछ लोग इसे यूपी सरकार की कामयाबी बता रहे हैं।
अतीक अहमद का इतना बुरा अंत क्यों हुआ?
अतीक अहमद उत्तर प्रदेश के पूर्वांचल का बड़ा बाहुबली नाम था। पूर्वांचल और प्रयागराज में सरकारी ठेकेदारी, खनन और उगाही के कई मामलों में उनका नाम आया। अतीक अहमद के खिलाफ उत्तर प्रदेश के लखनऊ, कौशाम्बी, चित्रकूट, प्रयागराज ही नहीं बल्कि बिहार में भी हत्या, अपहरण, जबरन वसूली आदि के मामले दर्ज हुए।
अतीक के खिलाफ सबसे ज्यादा मामले प्रयागराज जिले में ही दर्ज हुए। एक वक्त ऐसा था जब कोई जज उसके खिलाफ सुनवाई करने से डरता था। कोई भी शख्स उसके खिलाफ चुनाव लड़ने से भी डरता था। राजू पाल नाम के एक नेता ने उसके खिलाफ चुनाव लड़ा और जीता भी लेकिन अतीक ने उसे भी मरवा दिया। यही से अतीक का बुरा दौर शुरू हुआ।
राजू पाल की हत्या के चश्मदीद गवाह उमेश पाल को अतीक के बेटे असद ने मारा, जिसकी वजह से उसका भी अंत हुआ। अब अतीक उसके भाई अशरफ की हत्या के बाद यूपी से एक बड़ा माफिया अध्याय खत्म हुआ।
यूपी सरकार के एक प्रोग्राम की ब्रांड एंबेसडर हैं कंगना
कंगना रनोट आए दिन यूपी जाती रहती हैं, इसकी मुख्य वजह ये है कि उन्हें अक्टूबर 2022 में यूपी सरकार द्वारा वन डिस्ट्रिक्ट वन प्रोडक्ट प्रोग्राम का ब्रांड एंबेसडर बनाया था। ये सरकार का एक अहम स्कीम है जिसका उद्देश्य स्वदेशी उत्पादों को अपनाना और इसे प्रोत्साहित करना है। राज्य के हर जिलों में इसके लिए प्रोग्राम बनाए गए हैं।